**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/106, 24.10.2018թ.

**Բողոք բերող անձ՝** «ԱԳԼ Գրուպ» ՍՊԸ

**Պատվիրատու՝** Տաթևի համայնքապետարան

**Գնման ընթացակարգի ծածկագիրը և առարկան՝** ՍՄՏՀ-ԳՀԱՇՁԲ-18/01 ծածկագրով գնանշման հարցում / ՀՀ Սյունիքի մարզի Տաթև համայնքի տեխնիկայի կայանատեղիի ծածկարանի կառուցման աշխատանքների ձեռքբերում

**Բողոքի պահանջը`** Պարտավորեցնել Տաթևի համայնքապետարանի կողմից Տաթև համայնքի տեխնիկայի կայանատեղիի ծածկարանի կառուցման նպատակով հայտարարված ՍՄՏՀ-ԳՀԱՇՁԲ-18/01 ծածկագրով գնման ընթացակարգի գնահատող հանձնաժողովին դադարեցնել.

1. Հանձնաժողովի 15.10.2018թ. ժամը 11:00-ին կայացած նիստի թիվ 2 արձանագրությամբ կայացած՝ «Անապատ-2» Ա/Կ-ի հայտը հրավերի պայմաններին համապատասխանող գնահատելու և 1-ին տեղ զբաղեցնող մասնակից ճանաչելու մասով կայացված որոշումները,

2. 23.10.2018թ. gnumner.am կայքում հրապարկված՝ 19.10.2018թ. թիվ 3 որոշմամբ հաստատված պայմանագիր կնքելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: